
    Ďakujem za šancu...


    Bobo Kantor, Horska chata, Off, Juraj Hnilica, Jaro Gažo,

    Pavel Baričák, Palo Chodelka, Roman Révai, Slávka Sudorová,

    Richard Brunovský, Milan Gebura, TEAM, Emgeband, Targo,

    Lunatic Gods, Editor, Lovely Cats, Modul, Witch wife...


    ... a hlavne rodičom, mojej rodine a priateľom.

  


  
    „Otvor túto knihu. Prečítaj.


    Precíť a možno zistíš, že to, čo je tu,


    si celý čas nosíš v sebe.“

  


  Piesne


  Len ty smieš


  Nikto viac nesmie to, čo ty,


  vidieť svet vo mne ukrytý.


  Tajný svet mojich snov,


  kde skrývam sa pred bolesťou.


  Nikto viac nezájde tam, kde ty.


  Pre všetkých navždy zamknutý


  je môj svet ukrytý za hradbou


  mlčaní a silných slov.


  Každý sníva,


  pravdu skrýva,


  nik neukáže


  to, aký je,


  to, aký som.


  Kým som von, na tvár si masku dám,


  ľudské zlo od nej odrážam.


  Pred tebou stojím bez nej sám,


  ak zraniť chceš, už vieš kam.


  Každý sníva,


  pravdu skrýva,


  nik neukáže


  to, aký je,


  to, aký som.


  Len ty to vieš,


  len ty poznáš tú pravú tvár.


  Z albumu Juraj Hnilica – Dovoľte mi predstaviť sa vám

